
JUDEŢUL BISTRIŢA-NĂSĂUD

CONSILIUL JUDEŢEAN
H O T Ă R Â R E

privind darea în folosinţă gratuită a unor imobile proprietatea publică a judeţului Bistriţa-Năsăud, aflate în administrarea Consiliului Judeţean Bistriţa-Năsăud către Compania Naţională de Investiţii “C.N.I. “ – S.A în vederea realizării investiţiei “Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud”


Consiliul Judeţean Bistriţa-Năsăud;

Având în vedere:

·  Adresa Companiei Naţionale de Investiţii S.A. nr. 1143/22.02.2011 înregistrată la Consiliul Judeţean Bistriţa Năsăud sub nr.1150/25.02.2011;
·  Expunerea de motive la proiectul de hotărâre nr. 1150/1/20.04.2011 a Preşedintelui Consiliului Judeţean Bistriţa-Năsăud;

·  Raportul nr. 1150/2/20.04.2011 elaborat de Direcţia Programe, Integrare Europeană şi Lucrări Publice;

·  Hotărârea Consiliului Judeţean Bistriţa-Năsăud Nr. 90/2009 privind aprobarea susţinerii cofinanţării Proiectului “ Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud”;

·  Hotărârea Consiliului Judeţean Bistriţa-Năsăud Nr. 54/2009 privind aprobarea indicatorilor tehnico-economici ai Proiectului “ Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud”;

·  Hotărârea Guvernului Nr. 905/2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud, Anexa Nr. 1, Secţiunea a II-a, nr.crt.28;

·  Hotărârea Guvernului Nr. 765/2010 privind aprobarea şi finanţarea Programului-pilot de reabilitare termică a unor clădiri, proprietate publică, din domeniul asistenţei sociale şi ocrotirii sănătăţii, aflate în administrarea autorităţilor administraţiei publice locale, Anexa 1, Nr.crt.2.

·  O.G. Nr. 25/2001 privind înfiinţarea Companiei Naţionale de Investiţii "C.N.I." - S.A.

·  Prevederile art.17 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

·  Rapoartele nr. 1150/3/2011 ale Comisiilor de specialitate.

În temeiul prevederilor art.88, alin.2), art.91 alin.(1) lit.f), art.97, art.115 alin.(1) lit.c) şi art.124 alin.(1) din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:


Art.1. Se aprobă darea în folosinţă gratuită, către Compania Naţională de Investiţii “ C.N.I.” – S.A. cu sediul în Bucureşti, B-dul Naţiunilor Unite, nr. 9, bloc 107, tronson II, sector V, persoană juridică română care desfăşoară activităţi de interes public în domeniul construcţiilor, a imobilului Spital Judeţean de Urgenţă Bistriţa-Năsăud reprezentând spaţii şi teren aferent situat în  Municipiul Bistriţa, Str. General Grigore Bălan, Nr.37 aflat în domeniul public al judeţului Bistriţa-Năsăud şi în administrarea Consiliului Judeţean Bistriţa-Năsăud, în vederea realizării investiţiei “Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud” pe durata realizării investiţiei cu păstrarea regimului juridic actual al imobilelor şi al categoriei de folosinţă. 

Art.2. Clădirea Spitalului Judeţean de Urgenţă Bistriţa-Năsăud şi terenul aferent date în folosinţă sunt prevăzute în anexa care face parte integrantă din prezenta hotărâre.

Art.3. Predarea – preluarea bunurilor prevăzute la art.1 se face pe bază de protocol încheiat între părţile interesate, la data intrării în vigoare a prezentei hotărâri.

Art.4. Dreptul de folosinţă gratuită asupra bunurilor primite conform art.1 încetează în situaţia în care Consiliul Judeţean Bistriţa-Năsăud constată că bunurile nu sunt folosite conform destinaţiei lor.

Art. 5. La finalizarea investiţiei bunul public este transferat, cu titlu gratuit, Consiliului Judeţean Bistriţa-Năsăud în stare bună şi liber de orice sarcină şi obligaţie.

Art.6. Cu ducerea la îndeplinire a prezentei hotărâri se încredinţează Direcţia Programe, Integrare Europeană şi Lucrări Publice şi Direcţia Administraţie Publică Locală din cadrul Consiliului Judeţean Bistriţa- Năsăud. 

Art.7. Prezenta hotărâre se comunică cu:

- Instituţia Prefectului Judeţului Bistriţa-Năsăud

- Compania Naţională de Investiţii “ C.N.I.” – S.A.

- Spitalul Judeţean de Urgenţă Bistriţa.

P R E Ş E D I N T E,
Liviu-Mihai Rusu

